OpenLLM-France/wikimedia huggingface dataset:
# Iraultza etengabea

Iraultza etengabea Marxek eta Engelsek asmatu, baina bereziki Trotskik, baina beste esanahi batekin, garatutako kontzeptua da, sozialismoaren eta komunismoaren teorien baitan maiz aipatua. Marx eta Engelsentzat, iraultza etengabea proletargoak erabateko agintea eskuratu arte burutu beharreko fase iraultzaile guztien garapena da, iraultza burgesean gelditu gabe. Trostkirentzat fase horiek ezeztatu eta iraultza sozialista lortu beharreko helburu bakar eta lehena da; aldi berean, internazionalismoarekin loturiko kontzeptu moduan eratzen du, herrialde komunista batetik munduko beste herrialdeetan iraultza sustatzearen beharra aldarrikatzen duena, iraultza komunista global, arrakastatsua eta benetakoa izango bada.

## Kanpo estekak

* (Ingelesez) Permanent Revolution, The Free Dictionary.
* (Gaztelaniaz) León Trotsky y la Revolución Permanente, Linda Averill, 2005.
* (Gaztelaniaz) La revolución permanente.
* Datuak: Q875948
# Homberg (Westerwaldkreis)

Homberg Alemaniako udalerria da. Renania-Palatinatua estatuan kokatuta dago, [[Westerwald barrutia|Westerwald]] barrutian. 2014an 181 biztanle zituen 2,16 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q695422
* Multimedia: Homberg (Westerwald) / Q695422
# Hombre Lobo

Hombre Lobo Eels taldeak estudioan grabatutako zazpigarren diskoa da. Hombre Lobo trilogia baten aurreneko lana da, jarraiko 2010eko grabaketek osatua: End Times eta Tomorrow Morning.

## Kanpo estekak

* Datuak: Q3139591
# Hombrados

Hombrados Guadalajarako udalerria da, Señorío de Molina-Alto Tajo eskualdean dagoena.
2009ko urtarrilaren 1eko erroldaren arabera 32 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q534562
* Multimedia: Hombrados / Q534562
# Hombre mate hombre

Hombre mate hombre (euskaraz: «Gizonak gizon hil dezala») Barricada rock taldearen hamahirugarren estudioko disko luzea izan zen. Lana 2004. urtean plazaratu zuten, Dro East West diskoetxearekin. Aurrekoa bezala, Bésame, hau ere nahiko disko iluna da. Fernando Coronadoren ordez baterian Ibon Sagarna "Ibi" agertu zen. Albumaren azalan Francisco de Goyaren Duelo a garrotazos margolana agertu zen.

## Abestien zerrenda

* Sofokao - 3:03
* Menos que nada - 3:32
* Tres palabras - 4:00
* Hombre mate Hombre - 3:22
* Sean bienvenidos - 4:05
* De mis parpados se cuelga (Loko) - 4:13
* El sapo del cuento - 3:50
* Llevame de aquí - 4:00
* Y ya no estás - 3:50
* Tu con puñales - 3:30
* Las paredes del pozo - 3:42
* Donde se rompe - 3:56

## Taldea

* Enrique Villarreal “El Drogas”: Ahotsa, baxua, koruak
* Javier Hernández “Boni”: Ahotsa, gitarra, koruak
* Alfredo Piedrafita “Alf”: Gitarra, koruak
* Ibon Sagarna "Ibi"

## Erreferenziak

* ↑ http://lafonoteca.net/disco/hombre-mate-hombre/

## Kanpo estekak

* (Gaztelaniaz):Disko osoa Youtuben.
* Datuak: Q9004575
# Hombori

Hombori ekialdeko Maliko udalerria da, Mopti eskualdekoa, 25 herriz osaturik dagoena. Hombori Tondo mendiaren oinetan dago, Mopti eta Gao lotzen dituen R15 errepidearen ondoan. 2.923 kilometro koadroko eremua hartzen du, eta 2009an 23.099 biztanle zituen.

## Klima

Datu klimatikoak (Hombori, 1961–1990) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 31.5 | 34.8 | 38.1 | 41.0 | 42.3 | 40.5 | 37.0 | 35.3 | 37.1 | 39.0 | 36.1 | 32.1 | 37.1 |
| Batez besteko tenperatura (ºC) | 24.8 | 27.4 | 30.6 | 33.4 | 35.5 | 34.2 | 31.2 | 29.6 | 30.8 | 31.9 | 28.6 | 25.1 | 30.3 |
| Batez besteko tenperatura minimoa (°C) | 16.7 | 19.2 | 22.6 | 26.0 | 28.8 | 27.8 | 25.2 | 24.3 | 24.6 | 24.5 | 20.7 | 17.1 | 23.1 |
| Pilatutako prezipitazioa (mm) | 0.0 | 0.1 | 0.6 | 2.9 | 8.7 | 37.8 | 103.2 | 109.5 | 57.0 | 12.9 | 0.0 | 0.3 | 333.0 |
| Prezipitazio egunak (≥ 1 mm) | 0.0 | 0.1 | 0.4 | 0.4 | 1.0 | 5.2 | 8.1 | 9.8 | 7.7 | 1.8 | 0.0 | 0.1 | 34.6 |
| Eguzki orduak | 270.0 | 252.5 | 257.3 | 245.8 | 261.7 | 231.0 | 242.4 | 252.0 | 242.4 | 270.6 | 204.5 | 258.3 | 2988.5 |
| Iturria: NOAA ||||||||||||||

## Erreferentziak

* ↑ Hombori Climate Normals 1961–1990. National Oceanic and Atmospheric Administration (Noiz kontsultatua: 2016-11-20).

## Kanpo estekak

* Datuak: Q1625871
* Multimedia: Hombori / Q1625871
# Jaime Lazkano

Jaime Lazkano Escolá (Iruñea, 1909ko abenduaren 30a - Madril, 1983ko ekainaren 1a) nafar futbolaria izan zen, aurrelari moduan aritzen zena.

## Ibilbidea

| Kluba | Urtea |
| Osasuna | 1925-1928 |
| Real Madrid | 1928-1935 |
| Atlético Madrid | 1935-1936 |
* Datuak: Q1367202
* Multimedia: Jaime Lazcano / Q1367202
# Jaime Mayor Oreja

Jaime Mayor Oreja (Donostia, 1951ko uztailaren 12a) Alderdi Popularreko politikaria da. Espainiako Barne Ministroa izan zen 1996-2001 urte bitartean, baita EAEko lehendakarigai ere. PPren eurodiputatua da gaur egun.

## Bizitza

Tradizio politiko handiko familian sortua. UCD alderdian hasi zen politikagintzan. 1980an Eusko Legebiltzarreko kide izendatu zuten alderdi horren izenean, baita Madrilgo Kongresuan Diputatu ere. 1982an, berriz, Madrilgo Gobernuak Euskal Herrirako Ordezkari izendatu zuen, bere osaba Marcelino Orejaren lekuan. 1989an Euskal Autonomia Erkidegoko Partido Popularra berrantolatzeaz arduratu zen, eta urte berean Madrilgo Kongresurako diputatu hautatu zuten berriz.
1990 eta 1994 urteetan, PPren lehendakarigai izan zen. 1995ean Donostiako Udaleko zinegotzi ere hautatu zuten, PPren alkategai izan ondoren, nahiz eta ez zuen zinegotzi kargurik hartu. 1996tik aurrera Madrilen garatu du erabat bere karrera politikoa. Urte hartan utzi egin zituen Eusko Legebiltzarreko eserlekua eta EAEko PPren presidentetza, nahiz eta orduz geroztik ohorezko presidente izan, eta 1996ko hauteskunde orokorretan Madrilgo Kongresurako diputatu hautatu zuten berriz ere. Hauteskunde haien ondorioz osatutako gobernuan Barne Arazoetarako ministro izendatu zuen José María Aznarrek. Lau urte geroago ere diputatu hautatu zuten Madrilgo Kongresurako 2000. urteko martxoan eginiko hauteskundeetan, eta bere ministro karguan berretsi zuen José María Aznarrek hauteskunde haien ondorioz osatutako gobernuan.
2001eko Eusko Legebiltzarrerako hauteskundeetan PPren lehendakarigai izendatu zuten, eta izendapenaren ondoren ministro izateari utzi zion. 2004ko martxoko hauteskundeetan Kongresurako diputatu hautatu zuen berriro, baina uztailean eserlekua utzi zuen Europako Parlamentuko eurodiputatu izateko. Egun, Europako Parlamentuko Talde Popularraren lehendakariordea da. 2008ko martxoan Europako Talde Popularraren Dekalogoa aurkeztu zuen, taldearen ideiak kohesionatu eta nortasuna sendotzearren. 2009ko Europako Parlamenturako hauteskundeetan Alderdi Popularraren zerrendaburu izendatu dute.
Politikari eskuindarra euskal abertzaletasun eta bereziki ezker abertzalearen kontrako bere jarrera gogorragatik nabarmendu izan da. 2017ko uztailean, Miguel Angel Blanco alderdikidearen bahiketaren urteurrenean adierazi zuenez, Nafarroako Gobernuaren zati bat "ETArena da"; Geroa Baik, berriz, etekin politikoa ateratzeko "terrorismoaren biktimen mina erabiltzea" leporatu zion.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Abizena horrela idaztea, euskal herritar horren aukera pertsonala da. Izan ere, Euskaltzaindiak, euskara baturako, Orexa onartu du deitura horren grafiatzat. Ikus Euskal Onomastikaren Datutegia.
* ↑ «Mayor Oreja: "Nafarroan, gobernuaren zati bat ETArena da"» Berria (Andoain) 2017-07-12.

## Kanpo estekak

* Datuak: Q701362
* Multimedia: Jaime Mayor Oreja / Q701362
* Aipu famatuak: Jaime Mayor Oreja
# Jaime Mir

Jaime Mir Ferri (Bartzelona, 1928ko azaroaren 22a-ibidem, 2019ko maiatzaren 29a), txirrindularitza-laguntzailea eta aktorea izan zen. 51 Espainiako Vuelta eta 26 Frantziako Tour egin zituen txirrindulariak laguntzen. 100 pelikula inguru egin zituen baita ere.

## Lehen urteak

Bi urte zituenean bere aita hil egin zen. Espainiako Guda Zibila bukatu ostean, bere ama Encants merkatuan laguntzen hasi zen, fruitudenda txiki batean.
Geroago, taxista bihurtu zen eta 1950Ko hamarkadant txirrindularien txofer bezela lan egiten hasi zen. El mundo deportivo aldizkariarentzako lan egin zuen, baita ere. 1959. urtean bere lehen Frantziako Tourra egin zuen. 1962 eta 1963. urteetan Kas taldean izan zen. 1963. urtean, Jacques Anquetil txukun ateratzen zela podiumean ohartu zen bere emazteak emandako laguntzagatik, helmugara itxura itxusian heldu ondoren. Horrela, bere eginkizun nagusia bihurtu zen eta helmuga guztietan izaten zen txirrindulariak laguntzen, maillota ondo jartzen eta gorra ipintzen. Lan honetan famatua bihurtu zen.

## Zinema

Las piernas de la serpiente pelikulan hasi zen laguntzailea gisa. Pelikula honek txirrindularitzari buruzkoa da. Geroago, western eta kinki zineman lan egin zuen. Perros callejeros, Los bingueros, Los últimos golpes del Torete, Yo, El Vaquilla edo Companys, procés a Catalunya bezalako pelikuletan lan egin zuen aktore bezala.

## Erreferentziak

* ↑ (Gaztelaniaz) Amiguet, Lluís. (2016.12.29). «Sin actores secundarios no hay película» La Vanguardia.

## Kanpo estekak

* Datuak: Q29344308
# Jaime Noain

Jaime Noain González (Gallarta, 1901eko maiatzaren 20a - Madril, 1973ko uztailaren 4a) euskal toreatzailea izan zen.
Nahiz eta Euskal Herrian eta Espainiako iparraldean estimatua izan, bere karreran ia beti bigarren mailako toreatzailetzat hartua izan zen 1938an izan ezik. Urte hartan, Gerra Zibila zela eta korrida asko izan zituen eta mailan lehendabizikoa izan zen El Estudianterekin batera.

## Karrera

* Aurkezpena Madrilen: 1925eko irailaren 13an Luis Mera, Curro Prieto eta «Delmonte»rekin batera.
* Alternatiba: Bilbo, 1931ko abuztuaren 17an. Aitabitxia Nicanor Villalta izan zen.
* Alternatibaren baieztapena: Madril, 1932ko uztailaren 3an. Aitabitxia Nicanor Villalta izan zen.
* Datuak: Q3160577
# Jaime Lusinchi

Jaime Ramón Lusinchi (Clarines, Anzoátegui, 1924ko maiatzaren 27a - Caracas, 2014ko maiatzaren 21a) venezuelar politikaria eta medikua izan zen, bai eta Venezuelako presidentea 1984tik 1989ra ere.

## Biografia

Alderdi Demokratiko Nazionala (1939) ezkutuko alderdiko kide izan zen, eta baita Akzio Demokratikokoa ere, sortu zenetik bertatik. 1948an, epaitegi militar batek Rómulo Gallegos kargutik kendu zuenean, ezkutuko ekintzetan parte hartu zuen, eta Resistencia aldizkarian idazten hasi zen. Hainbat kargu bete zituen bere alderdian, eta, greba batzuetan parte-hartzearen ondorioz, Venezuelatik bota zuten. Diputatu hautatu zuten 1948an, eta, laugarren aldia egin ondoren, senatari (1978).
1981az geroztik, Akzio Demokratiko alderdiko idazkari nagusi izendatu zuten, eta Venezuelako lehendakaritzarako hauteskundeetara aurkeztu zen 1982an. Garaile irten zen, eta 1984an hasi zuen agintaldia. Garai hartan, krisi ekonomiko latza zegoen Venezuelan, petrolioaren prezioen jaitsierak eraginda. Lusinchik gizarte-hitzarmen bat jarri zuen abian, eta zorroztasun-neurri latzak ekarri zituen. 1986tik aurrera, langileak kalera irten ziren, eta gorabehera handiak izan ziren. Hala eta guztiz ere, bere alderdiak hauteskundeak irabazi zituen berriz ere 1988an. 1989an, Carlos Andrés Pérezek hartu zuen Lusinchiren lekua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q727036
* Multimedia: Jaime Lusinchi / Q727036
# Jaime Mancisidor

Jaime Mancisidor Lasa (Irun, 1910eko apirilaren 7a- ?) gipuzkoar futbolaria izan zen, atzelari moduan aritu zena.

## Ibilbidea

| Kluba | Urtea(k) |
| Real Unión | 1928–1932 |
| Girondins de Bordeaux | ?-? |
| Real Sociedad | 1943–1944 |

## Kanpo estekak

* Datuak: Q6123826
# Jaime Miláns del Bosch

Jaime Miláns del Bosch Ussía (Madril, 1915eko ekainaren 8a - ibidem, 1997ko uztailaren 26a) espainiar militarra izan zen. Tradizio militarreko familia batean hazia, karrera Toledoko Infanteriako Akademian hasi zuen, 1934an. Espainiako Gerra Zibilean parte hartu zuen, eta zauritu egin zuten Toledoko gotorlekuaren defentsan. Gerran legioko ofizial gisa borrokatu zen. 1941ean, Dibisio Urdinean parte hartu zuen, Bizargorri Operazioan. Buruzagi gisa, agregatu militarra izan zen Espainiako enbaxadetan Argentina, Uruguai, Txile eta Paraguain. 1971n, jeneral izendatu zuten eta Brunete Dibisio Korazatuko XII Brigadaren buruzagitza eman zioten. 1977an, teniente jeneral izendatu zuten, eta aurrerantzean III. Eskualde Militarreko Kapitaina Nagusiaren buru izan zen, Valentzian. 1981eko otsailaren 23ko kolpe militarra prestatu zuten buruzagietako bat izan zen, eta egun hartan Valentzian salbuespen egoera dekretatu zuen. 1981eko martxoan auzipetua izan zen, kolpean parte hartu zuten beste hogeita lau militarrekin batera: 26 urteko kartzela zigorra ezarri zioten eta gudarostetik bota zuten. 1991n, 75 urte zituela, kartzelatik irten zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1358421
* Multimedia: Jaime Milans del Bosch / Q1358421
# Jaime Murray

Jaime Murray (Essex, Ingalaterra, Erresuma Batua, 1976ko uztailaren 21a - ) aktore ingelesa da. Ezaguna da Hustle telesailean Stacie Monroeren paperagatik eta Dexter telesailean Lila pertsonaiaren papera egiteagatik.
Essexen jaioa, Billy Murray aktore ingelesaren alaba da. Filosofia eta psikologia ikasten hasi zen Londresko Ekonomia Eskolan baina ikasketak utzi zituen eta Antzezpen Eskolan ikasteari ekin zion. 2000. urtean graduatu zen.

## Filmografia

* The Byzantine Cat (2002) - Jane Spencer
* Hustle (BBC One, 2004 - 2007) - Stacie Monroe
* ShakespeaRe-Told: The Taming of the Shrew (BBC One, 2005) - Bianca Minola
* Love Soup: Death and Nurses atalean. (BBC One, 2005) - Natalie
* Agatha Christie's Poirot (ITV, 2006)
* Dexter (Showtime, 2007) - Lila West
* Botched 2007
* The Deaths of Ian Stone 2007
* Possessions 2008
* Valentine 2008 - Grace Valentine / Aphrodite

## Kanpo estekak

* (Ingelesez) Jaime Murray (IMDb)
* Datuak: Q240180
* Multimedia: Jaime Murray / Q240180
# Irixoa

Irixoa Galiziako A Coruñako probintzian dagoen Betanzos eskualdeko udalerria da.

## Parrokiak

* Ambroa (San Tirso)
* Churío (San Martiño)
* Coruxou (San Salvador)
* Irixoa (San Lourenzo)
* Mántaras (Santa María)
* Verís (Santa María)
* A Viña (Santaia)

## Kanpo estekak

* Irixoa udalerriko webgunea
* Datuak: Q1620170
* Multimedia: Irixoa / Q1620170
# Iritzi

Iritzia zerbaiti buruz pertsona batek duen sinesmen edo uste subjektiboa da, egia baino balio epistemologiko txikiagoa duena eta beste iritziekin aurrez aurre adierazten dena.
Filosofiaren arabera, gai bati buruz ikuspuntuak aipatzen ditu, hau da, zalantzan jar daiteke eta, era berean, okerrak eta zehaztasunik ezak aurkitzeko aukera dago, ez baitute ebidentzia zehatzik. Iritziak indibidualak dira eta polemikak sor ditzakete, hitz egiten ari den gaiaren aldeko edo kontrako argudioak sortzen dituztelako. Argumentuak izan ditzakete edo ez, baina, batez ere, ondo argudiatutako iritziek sinesgarritasun handiagoa izaten dute. Bi eratako iritziak daude:
* Iritzi publikoa: gizarteak sortutako gaiak dira, pertsona talde baten eguneroko bizitzan eragina duten gaiak jorratzen dituztenak, hala nola ekonomia, kultura edo politika. Horretan, sare sozialek zeregin garrantzitsua dute beste ikuspuntu batzuk ezagutzeko eta zabaltzeko.
* Iritzi pertsonala: gai zehatz baten banakako irizpidea da; horregatik, baliteke berariazko argudiorik ez izatea.

## Iritzi motak
### Iritzi zientifikoa

Zientzialari batek edo gehiagok azaldutako kezka zientifikoei buruzko iritziak ematen ditu, eta horiek berrikuspen eta edizio profesional zorrotza eskatzen dute. Aurkikuntza zientifikoak eta horien inplikazio posibleak ere aipa daitezke.
Iritzi zientifikoak "partzialak, aldi baterako kontingenteak, gatazkatsuak eta zalantzazkoak" izan daitezke, eta, beraz, baliteke egoera jakin baterako onespenik ez egotea.

### Legezko iritzia

Iritzi profesional mota bat da, legezko iritzi-gutun formal batean jasoa, abokatu batek bezero bati edo hirugarren bati emana. Merkataritza-transakzioak izan ohi dira. Iritzia "garbia" edo "arrazoitua" izan daiteke, eta abokatuaren epaiketa profesionala adierazten du. Ez da bermatzen auzitegi batek emaitza jakin bat lortuko duenik. Hala ere, legezko iritzi oker edo osatugabe bat demanda baten arrazoi izan daiteke.

### Iritzi judiziala

Epaile baten edo epaile-talde baten iritzia da, auzitegian izandako eztabaida batean agindu edo epaitza bat azaltzen duena. Oro har, auzitegiak ezarritzat jo zituen egitateak ezartzen ditu, baita auzitegiak bete beharreko lege-printzipioak ere.
Helburua da auzitegiak bere erabakia hartzeko erabili zuen oinarria frogatzea. Epaileek oinarri ondo arrazoitua eman behar dute beren erabakietarako, eta beren iritzi judizialen edukiak goragoko auzitegi batek bere erabakia apelatzeko eta baliogabetzeko arrazoiak izan ditzake.

### Iritzi editoriala

Egunkari batek gai baten ebaluazioa egiten du, bere argitalpen-orrian adierazten den bezala.

## Ikus, gainera

* Iritzi publiko
* Iritzi artikulu

## Kanpo estekak

* Datuak: Q3962655
* Multimedia: Opinion / Q3962655
# Iritzi konparatiboaren legea

Iritzi konparatiboaren legea Louis Leon Thurstone ikertzaileak estimuluen neurketari buruz garaturiko eredu bat da, Thurstone eskala garatzeko erabilitakoa. Thurstoneren arabera, estimuloek (soinu bat edo inkestatuak baloratu beharreko galde sorta bateko baieztapen bat) erreakzio desberdinak izaten dituzte subjektu berdinaren eskutik une desberdinetan. Suposizio hauekin, erreakzioa une jakin batean banaketa normalaren araberakoa dela eta a eta b estimuloen arteko eskala-diferentzia honela kalkulatzen dela ezartzen ditu:
    $s(a)-s(b)=z_{ab}{\sqrt {\sigma _{a}^{2}+\sigma _{b}^{2}-r_{ab}\sigma _{a}\sigma _{b}}}$
non $z_{ab}$ a estimuloaren eskala neurria b estimuloarena baino handiagoa izateko probabilitatea, $\sigma _{a}^{2},\ \sigma 2_{b}$ bi estimuloen eskala-neurrien bariantza eta $r_{ab}$ bi estimuloen eskala-neurrien arteko korrelazio koefizientea den. Laburtzeagatik eta eredua aplikatu ahal izateko, bariantzak 1 direla eta bi estimuloen eskala-neurrien arteko korrelazioa 0 dela suposatzen dira, azkena nahiko baldintza hertsia den arren:
    $s(a)-s(b)=z_{ab}$

## Kanpo estekak

* Datuak: Q2992415
# Irishtown udalerria, Clinton konderria (Illinois)

Irishtown udalerria Ameriketako Estatu Batuetako Illinois estatuko udalerri bat da, Clinton konderrian. Azken zentsuaren arabera 1.036 biztanle zituen, 37.13 milia karratu (96.2 km$^2$) eremuan.

## Ekonomia

2020ko zentsuaren arabera, Irishtown udalerrian 370 etxebizitza zeuden. Per capita diru-sarrerak 24.054 estatubatuar dolar ziren.

## Kanpo estekak

* Datuak: Q8001242
# Irismen (argipena)

Irismen hitzak adiera zenbait ditu:
* irismena, arma bat distantzia batera heltzeko ahalmena;
* irismena, aireontzi bat distantzia batera heltzeko ahalmena;
* irismena, hedabide baten erabiltzaile kopuruaren neurria.
# Irituia

Irituia Brasilgo udalerri bat da, Pará estatuan kokatua. 30.955 biztanle ditu 1.379,362 km²ko eremuan.

## Ikus, gainera

* Pará

## Kanpo estekak

* Datuak: Q2008410
* Multimedia: Irituia / Q2008410
# Irizaki lurmuturra

Irizaki lurmuturra (japonieraz: 西崎, Irizaki Misaki) Japoniako Yonaguni uhartean kokatuta dagoen lurmuturra da, uharteko eta herrialde osoko mendebaldeko muturra dena. Bertan itsasargi bat dago eta turistek herrialdeko azken ilunabar ikustera joaten dira.

## Kanpo estekak

* Datuak: Q5034876
* Multimedia: Irizaki / Q5034876
# Hythe (Hampshire)

Hythe, Ingalaterrako hegoaldeko Hampshire konderrian dagoen kostaldeko udalerri bat da. Southampton hiriaren alboan dago.
2021ean 20.556 biztanle zituen.
* Datuak: Q5962455
* Multimedia: Hythe, Hampshire / Q5962455
# Hythe (Kent)

Hythe, Ingalaterrako hego-ekialdeko kostaldean dagoen udalerri bat da, Kent konderrian.
2011n 14.516 biztanle zituen.
* Datuak: Q967166
* Multimedia: Hythe, Kent / Q967166
# Hytti nro 6

Hytti nro 6 (euskaraz: «6. konpartimentua») 2021eko Juho Kuosmanen finlandiar zinema zuzendariaren film dramatikoa da, Rosa Liksomen izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Emakume gazte finlandiar batek Moskuranzko trena hartuko du; Murmanskeko aztarnategi arkeologikoa bisitatzea du asmoa. Ezezagun batekin partekatu beharko du treneko konpartimentua. Beste pertsona batzuen agerpenak bien arteko harremana sendotuko du...

## Aktoreak

* Seidi Haarla: Laura
* Juri Borisov: Lyokha
* Dinara Drukarova: Irina
* Julia Aug: Natalia

## Erreferentziak

* ↑ «Zahartzaroa, zaintza, zinema» Berria 2022-04-09 CC BY-SA 4.0 lizentziapean.

## Kanpo estekak

* Datuak: Q107092356
# Hytop (Alabama)

Hytop Alabamako herri bat da. Jackson konderrian kokatua dago. 2010ean 354 biztanle zituen, 60,2 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q66495
* Multimedia: Hytop, Alabama / Q66495
# Iratxo

Iratxoak euskal mitologian agertzen diren pertsonaiak dira. Bere Ira aurrizkia euskarazko Iratzetik omen dator eta txikitasuna adierazten duen txo atzikiaz osatzen da. Pertsonaia honen sinismenak Euskal Herria osoan hedaturik dago, bai Iparralde nahiz Hegoaldean. Manuel Larramendiren hiztegian, naspetxo iratxoaren sinonimotzat azaltzen da.
Izaki hauen beste izen batzuk Irel, Irelu, Ireltsu, Ieltxu, Idittu, Iritxu, Irel-suzko eta Iruztargi dira.
Bereziki Bizkaian ezagunak diren izaki hauek gauetan, emakume edo ume itxuraz aparte, asto, ahari beltza, txerri edo ahotik sua darion txori itxuran agertzen dira.Gauaren iluntasunean barne urrunean ikusten diren su mihiak bere kokapena azaltzen dute. Bapatean agertu eta ijendea izutzeko ohitura duten arren ez dira gaiztoak. Kuriositateak bultzatuta bere atzetik doazen pertsonak leku arriskutsuetatik igarotzea behartzen ditu.
Putzu eta lezeak dira txantxazale hauen ohizko egoitzak. Atauneko Armontaitzeko kobazuloaren atarian artzaiek gauean irteten ziren ireluen oinatzak aurkitzen zituzten. Ubediko amildegi eta Malkorburuko lezearen kanpokaldean beraien kantuen oihartzuna entzuna zuten ere.
Darmstt-eko Landes bibliothek-en 1596. urteko, " Refranes y sentencias", liburuan 301. atsotitzan zera irakurri daiteke:
Gassoto yrabacia / yrachoen da yracia
(euskera batuan, Gaiztoki irabazia / iratxoek iragazia)
Euskal sinesmen zahar baten arabera, iratxoak San Joan Gauean iratzeek edo garoek emandako hazitik sortzen omen dira. Gauza jakina da iratzeek ez dutela hazirik ematen, baina sinesmen honen arabera gau majiko hartan ordea bai.
Mamarroekin bat egiten dutela dirudi sinismen honetan. Balitekeena mamarro hitzak sinismen honen inguruan harrapatutako iratxo hauen deitura izatea.
Dena den, denborarekin iratxoak keltiarren kondaireko antzekoak diren beste izakiekin nahastu zirela dirudi ipuinetan ageri diran iratxoak kontutan harturik.
Gaur egun gizonezkoen izen bezala ere erabiltzan da, nahiz eta ez oso izen hedatua izan. Iratxe emakumezko izenarekin nahasten dute, halere bi izenek ez dute batere zerikusirik, Iratxe izena Nafarroako Iratxeko Monasterioan baitu bere jatorria eta Iratxok berriz pertsonaia mitologikoan.

## Erreferentziak

* 1 2 (Gaztelaniaz) Barandiarán, José Migel de. (1997). Mitología del Pueblo Vasco. Ostoa, 185 or. ISBN 84-88960-16-6..
* ↑ (Gaztelaniaz) Barandiarán, José Miguel de. (1985). Mitologia Vasca. Txertoa, 76 or. ISBN 84-7148-085-3..

## Ikus, gainera

* Galtzagorri
* Etxejaun (Espainiar eta Portugaldar mitologiak)
* Leprechaun
* Clurichaun
* Far darrig
* Trasgu (Asturiar mitologia)
* Ventolinos (Asturiar mitologia)

## Kanpo estekak

* Datuak: Q2533127
* Multimedia: Iratxo / Q2533127